Les oracles de Michel de Nostredame/Tome 2/Partie 2/Section II/Centurie X
<div class="text">

10:1

A L'ennemy, l'ennemy foy promise

Ne se tiendre, les captifs retenus:

Prins preme mort, et le reste en chemise.

Damné le reste pour estre soustenus.

10:2

Voille gallere voil de nef cachera,

La grande classe viendra sortir la moindre,

Dix naves proches tourneront poulser,

Grande vaincue unis a  foy joindre.

10:3

En apres cinq troupeau ne mettra hors un

Fuytif pour Penelon l'aschera,

Faulx murmurer, secours venir par lors,

Le chef le siege loys habandonnera.

10:4

Sus la minuict conducteur de l'armee

Se saulvera subit evanouy,

Sept ans apres la fame non blasmee,

A son retour ne dira onc ouy.

10:5

Albi et Castres feront nouvelle lique,

Neuf Arriens Lisbons et Portugues,

Carcas, Tholosse consumeront leur brigue,

Quand chef neuf monstre de Lauragues.

10:6

Sardou Nemans si hault desborderont,

Qu'on cuidera Ducalion renaistre,

Dans le collosse la plus part fuyront,

Vesta sepulchre feu estaint apparoistre.

10:7

Le grand conflit qu'on appreste a  Nancy,

L'Aemathieu dira tout je soubmetz,

L'isle Britanne par vin, sel, en solcy,

Hem. mi deux Phi. long temps ne tiendra Metz.

10:8

Index et poulse parfondra le front,

De Senegalia le Conte a  son filz propre,

La Myrnarmee par plusieurs de prin front,

Trois dans sept jours blesses mors.

10:9

De Castillion figuires jour de brune,

De fame infame naistra souverain prince:

Surnon de chausses perhume luy posthume,

Onc Roy ne faut si pire en sa province.

10:10

Tasche de murdre, enormes adulteres,

Grand ennemy de tout le genre humain:

Que sera pire qu'ayeulx, oncles ne peres,

Enfer, feu, eau, sanguin et inhumain.

10:11

Debbouz louchere du dangereux passage,

Fera passer le posthume sa bande.

Les monts Pyrens passer hors son bagaige,

De Perpignam courira duc a  tende.

10:12

Esleu en Pape, d'esleu sera mocqué,

Subit soudain esmeu prompt et timide,

Par trop bon doulz a  mourir provoqué,

Crainte estainte la nuit de sa mort guide.

10:13

Soulz la pasture d'animaux ruminant,

Par eux conduicts au ventre herbipolique,

Soldatz caichez, les armes bruit menant,

Non loing temptez de cité Antipolique.

10:14

Urnel Vaucile sans conseil de soy mesmes,

Hardit timide, par crainte prins vaincu,

Accompaigné de plusieurs putains blesmes.

A Barcellonne aux chartreux convaincu.

10:15

Pere duc vieux d'ans et de soif chargé,

Au jour extreme filz desniant lesguiere

Dedans le puis vif mort viendra plongé.

Senat au fil la mort longue et legiere.

10:16

Heureux au regne de France, heureux de vie,

Ignorant sang, mort fureur et rapine,

Par nom flateurs seras mis en enuie,

Roy desrobé, trop de foy en cuisine.

10:17

La royne Ergaste voyant sa fille blesme,

Par un regret dans l'estomac encloz,

Crys lamentables seront lors d'Angoulesme,

Et au gemain mariage fort clos.

10:18

Le ranc Lorrain fera place a  Vendosme,

Le hault mis bas, et le bas mis en hault,

Le filz d'Hamon sera esleu dans Rome,

Et les deux grands seront mis en deffaut.

10:19

Jour que sera par royne saluee,

Le jour apres le salut, la priere

Le compte fait raison et valbuee,

Par avant humbles oncques ne feut si fiere.

10:20

Tous les amys qu'auront tenu party,

Pour rude en lettres mis mort et saccagé.

Biens publiez pat fixe grand neanty,

Onc Romain peuple ne feut tant outragé.

10:21

Par le despit du Roy soustenant moindre,

Sera meurdry luy presentant les bagues:

Le pere au filz voulant noblesse poindre,

Fait comme a  Perse jadis feirent les Mague:

10:22

Pour ne vouloir consentir a  divorce,

Qui puis apres sera cogneu indigne:

Le Roy des Isles sera chassé par force,

Mais a  son lieu que de roy n'aura signe.

10:23 

Au peuple ingrat faictes les remonstrances, 

Par lors l'armee se saisira d'Antibe, 

Dans l'arc Monech feront les doleances, 

Et a  Frejus l'un l'autre prendra ribe. 

10:24 

Le captif prince aux Italles vaincu 

Passera Gennes par mer jusqu'a Marseille, 

Par grand effort des forens survaincu 

Sauf coup de feu barril liqueur d'abeille. 

10:25 

Par Nebro ouvrir de Brisanne passage, 

Bien eslongez el tago fara muestra, 

Dans Pelligauxe sera commis l'outrage, 

De la grand dame assise sur l'orchestra. 

10:26 

Le successeur vengera son beau frere, 

Occuper regne souz umbre de vengeance, 

Occis ostacle son sang mort vitupere, 

Long temps Bretaigne tiendra avec la France. 

10:27 

Par le cinquieme et un grand Hercules 

Viendront le temple ouvrir de main bellique, 

Un Clement, Iule et Ascans recules, 

L'espee, clef, aigle, n'eurent onc si grand picque. 

10:28 

Second et tiers qui font prime musicque 

Sera par Roy en honneur sublimee, 

Par grasse et maigre presque demy eticque 

Rapport de Venus faulx rendra deprimee. 

10:29 

De Pol MANSOL dans caverne caprine 

Caché et prins extrait hors par la barbe, 

Captif mene comme beste mastine 

Par Begourdans amenee pres de Tarbe. 

10:30 

Nepueu et sang du sainct nouveau venu, 

Par le surnom soustient arcs et couvert 

Seront chassez mis a mort chassez nu, 

En rouge et noir convertiront leur vert. 

10:31 

Le saint Empire, viendra en Germanie 

Ismaelites trouveront lieux ouverts, 

Anes vouldront aussi la Carmanie, 

Les soustenens de terre tous converts. 

10:32 

Le grand empire chacun an devoir estre, 

Un sur les autres le viendra obtenir: 

Mais peu de temps sera son regne et estre, 

Deux ans naves se pourra soustenir. 

10:33 

La faction cruelle a robbe longue, 

Viendra cacher souz ses pointus poignards, 

Saisir Florence le Duc et lieu diphlongue, 

Sa descouverte par immeurs et flaugnards. 

10:34 

Gaulois qu'empire par guerre occupera, 

Par son beau frere mineur sera trahy, 

Par cheval rude voltigiant trainera, 

Du fait le frere long temps sera hay. 

10:35 

Puisnay royal flagrand d'ardent libide, 

Pour se jouyr de cousine germaine: 

Habit de femme au temple d'Arthemide: 

Allant murdry par incognu du Marne. 

10:36 

Apres le Roy du saucq guerres parlant, 

L'isle Harmotique le tiendra a mespris, 

Quelques ans bous rongeant un et pillant, 

Par tyrranie a l'isle changeant pris. 

10:37 

L'assemblee grande pres du lac de Borget, 

Se ralieront pres de Montmelian, 

Marchans plus oultre pensifz feront proget 

Chambry, Moraine combat sainct Julian. 

10:38 

Amour alegre non loing pose le siege, 

Au sainct barbar seront les garnisons: 

Ursins Hadrie pour Galois feront plaige, 

Pour peur rendus de l'armee du Grisons. 

10:39 

Premier fils veufve malheureux marriage, 

Sans nuls enfans deux isles en discord, 

Avant dixhuict incompetant eage, 

De l'autre pres plus bas sera l'accord. 

10:40 

Le jeune nay au regne Britannique, 

Qu'aura le pere mourant recommandé, 

Iceluy mort LONOLE donra topique, 

Et a son fils le regne demandé. 

10:41 

En la frontiere de Caussade et Charlus, 

Non guieres loing du fonds de la vallee: 

De ville franche musicque a son de luths, 

Environnez combouls et grand mytee. 

10:42 

Le regne humain d'Anglique geniture, 

Fera son regne paix union tenir, 

Captive guerre demy de sa closture, 

Long temps la paix leur fera maintenir. 

10:43 

Le trop bon temps trop de bonté royale, 

Fais et deffois prompt subit negligence. 

Legier croira faux despouse loyalle, 

Luy mis a mort par benevolence. 

10:44 

Par lors qu'un Roy sera contre les siens, 

Natifs de Blois subjugera Ligures, 

Mammel, Cordube et les Dalmatiens, 

Des sept puis l'ombre a Roy estrennes et lemurs. 

10:45 

L'ombre du regne de Navarre non vray, 

Fera la vie de fort illegitime: 

La veu promis incertain de Cambray, 

Roy Orleans donra mur legitime. 

10:46 

Vie sort mort de l'OR vilaine indigne, 

Sera de Saxe non nouveau electeur: 

De Brunsuic mandra d'amour signe, 

Faux le rendant aux peuple seducteur. 

10:47 

De Bourze ville a la dame Guyrlande, 

L'on mettra sur par la trahison faicte, 

Le grand prelat de leon par Formande, 

Faux pelerins et ravisseurs defaicte. 

10:48 

Du plus profond de l'Espaigne enseigne, 

Sortant du bout et des fins de l'Europe, 

Troubles passant aupres du pont de Laigne, 

Sera deffaicte par bands sa grand troppe. 

10:49 

Jardin du monde aupres du cité neufve, 

Dans le chemin des montaignes cavees, 

Sera saisi et plongé dans la Cuve, 

Beuvant par force eaux soulfre envenimees. 

10:50 

La Meuse au jour terre de Luxembourg, 

Descouvrira Saturn et trois en lurne: 

Montaigne et plein, ville cité et bourg, 

Lorrain deluge, trahison par grand hurne. 

10:51 

Des lieux plus bas du pays de Lorraine, 

Seront des basses Allemaignes unis: 

Par ceux du siege Picards, Normans, du Maisne, 

Et aux cantons ce seront reunis. 

10:52 

Au lieu oa` LAYE et Scelde se marient, 

Seront les nopces de long temps maniees: 

Au lieu d'Anvers oa` la crappe charient, 

Jeune vieillesse consorte intaminee. 

10:53 

Les trois pellices de loing s'entrebatron, 

La plus grand moindre demeurera a l'escoute: 

Le grand Selin n'en fera plus patron, 

Le nommera feu pelte blanche routte. 

10:54 

Nee en ce monde par concubine fertive, 

A deux hault mise par les tristes nouvelles, 

Entre ennemis sera prinse captive, 

Et amenee a Malings et Bruxelles. 

10:55 

Les malheureuses nopces celebreront 

En grande joye mais la fin malheureuse, 

Mary et mere nore desdaigneront, 

Le Phybe mort, et nore plus piteuse. 

10:56 

Prelat royal son baissant trop tiré, 

Grand fleux de sang sortira par sa bouche, 

Le reign Anglique par regne respiré, 

Long temps mort vif en Tunis comme souche. 

10:57 

Le soublevé ne cognoistra son sceptre, 

Les enfants jeunes des plus grands honnira: 

Oncques ne fut un plus ord cruel estre, 

Pour leurs espouses a mort noir bannira. 

10:58 

Au temps du dueil que le felin monarque 

Guerroyera le jeune Aemathien: 

Gaule bansler, perecliter la barque, 

Tenter Phossens au Ponant entretien. 

10:59 

Dedans Lyons vingtcinq d'une alaine, 

Cinq citoyens Germains, Bressane, Latins, 

Par dessous noble conduiront longue traine. 

Et descouverts par abbois les matins. 

10:60 

Je pleure Nisse, Mannego, Pize, Gennes, 

Savone, Sienne, Capue Modene, Malte: 

Le dessus sang et glaive par estrennes, 

Feu, tremblera terre, eau malheureuse nolte. 

10:61 

Betta, Vienne, Emorre, Sacarbance, 

Voudront livrer au Barbares Pannone: 

Par picque et feu enorme violance, 

Les conjurez descouvers par matrone. 

10:62 

Pres de Sorbin pour affaillir Ongrie, 

L'herault de Bude les viendra advertir: 

Chef Bisantin, Sallon de Sclavonie, 

A loy d'Arabes les viendra convertir. 

10:63 

Cydron, Raguse, la cité au sainct Hieron, 

Reverdira le medicant succours, 

Mort fils de Roy par mort de deux heron, 

L'Arabe, Ongrie feront un mesme cours. 

10:64 

Pleure Milan, pleure Luques, Florance, 

Que ton grand Duc sur le char montera, 

Changer le siege pres de Venise s'advance, 

Lors que Colomne a Rome changera: 

10:65 

O vaste Romone ta ruyne s'approche, 

Non de tes murs, de ton sang et substance 

L'aspre par lettres fera si horrible coche, 

Fer poinctu mis a tous jusques au manche. 

10:66 

Le chef de Londres par regne l'Americh, 

L'isle d'Escosse tempiera par gellee: 

Roy Reb auront un si faux Antechrist, 

Que les mettra trestous dans la meslee. 

10:67 

Le tremblement si fort au mois de may, 

Saturne, Caper, Jupiter, Mercure au beuf: 

Venus aussi, Cancer, Mars, en Nonnay, 

Tombera gresse lors plus grosse qu'un euf. 

10:68 

L'armee de mer devant cité tiendra, 

Puis partira sans faire langue alee, 

Citoyens grande proye en terre prendra, 

Retourner classe reprendre grande emblee. 

10:69 

Le fait luysant de neuf vieux esleué, 

Seront si grand par midy, aquilon: 

De sa seur propre grande alles levé. 

Guyant meurdry au buisson d'Ambellon. 

10:70 

L'oeil par object fera telle excroissance, 

Tant et ardente que tumbera la neige: 

Champ arrousé viendra en descroissance, 

Que le primat succombera a Rege. 

10:71 

La terre et l'air gelleront si grand eau, 

Lors qu'on viendra pour jeudy venerer, 

Ce qui sera jamais ne feut si beau, 

Des quatre pars le viendront honnorer. 

10:72 

L'an mil neuf cens nonante neuf sept mois, 

Du ciel viendra vn grand Roy d'effrayeur: 

Resusciter le grand Roy d'Angolmois, 

Avant que Mars regner par bonheur. 

10:73 

Le temps present avecques le passé, 

Sera jugé par grand Jovialiste, 

Le monde tard luy sera lassé, 

Et desloyal par le clergé juriste. 

10:74 

Au revolu du grand nombre septiesme 

Apparoistra au temps Jeux d'Hecatombe: 

Non esloigné du grand eage milliesme, 

Que les entres sortiront de leur tombe. 

10:75 

Tant attendu ne reviendra jamais 

Dedans l'Europe en Asie apparoistra 

Un de la ligue yslu du grand Hermes, 

Et sur tous Roys des orientz croistra. 

10:76 

Le grand senat discernera la pompe, 

A l'un qu'apres sera vaincu chassé, 

Ses adherans seront a son de trompe 

Biens publiez ennemis deschassez. 

10:77 

Trente adherens de l'ordre des quiretres 

Bannis, leurs biens donnez ses adversaires: 

Tous leurs bienfais seront pour desmerites, 

Classe espargie delivrez aux consaires. 

10:78 

Subite joye en subite tristesse, 

Sera a Romme aux graces embrassees. 

Deuil, cris, pleurs, larm. sang, excellent liesse 

Contraires bandes surprinses et troussees. 

10:79 

Les vieux chemins seront tous embelis, 

Lon passera a Memphis somentree, 

Le grand Mercure d'Hercules fleur de lys, 

Faisant trembler terre, mer et contree. 

10:80 

Au regne grand du grand regne regnant, 

Par force d'armes les grands portes d'airain 

Fera ouvrir, le roy et duc joignant, 

Port demoly, nef a fons jour serain. 

10:81 

Mis tresor temple citadins Hesperiques, 

Dans iceluy retiré en secret lieu, 

Le temple ouvrir les liens fameliques, 

Reprens, ravis, proye horrible au milieu. 

10:82 

Cris, pleurs, larmes viendront avec coteaux 

Semblant fouir, donront dernier assault, 

L'entour parques planter profons plateaux, 

Vifs repoulsez et meurdris de prinsault. 

10:83 

De batailler ne sera donné signe, 

Du parc seront contraint de sortir hors: 

De Gand l'entour sera cogneu l'ensigne, 

Qui fera mettre de tous les siens a mors. 

10:84 

La naturelle a si hault hault non bas, 

Le tard retour fera marris contens: 

Le Recloing ne sera sans debatz, 

En empliant et perdant tout son temps. 

10:85 

Le vieil tribung au point de la trehemide. 

Sera pressee, captif ne deslivrer, 

Le veuil, non veuil ne mal parlant timide, 

Par legitime a ses amis livrer. 

10:86 

Comme un gryphon viendra le roy d'Europe, 

Accompaigné de ceux d'Aquilon, 

De rouges et blancz conduira grand trappe, 

Et iront contre le roy de Babylon. 

10:87 

Grand roy viendra prendre port pres de Nisse, 

Le grand empire de la mort si enfera 

Aux Antipolles, posera son genisse, 

Par mer la Pille tout esvanoyra. 

10:88 

Piedz et cheval a la seconde veille, 

Feront entree vastient tout par la mer: 

Dedans la poil entrera de Marseille, 

Pleurs, crys, et sang, onc nul temps si amer. 

10:89 

De brique en marbre seront les murs reduits, 

Sept et cinquante annees pacifiques: 

Joye aux humains, renoué Laqueduict, 

Santé, grandz fruict, joye et temps melifique. 

10:90 

Cent fois mourra le tyran inhumain, 

Mis a son lieu scavant et debonnaire, 

Tout le Senat sera dessoubz sa main, 

Faché sera par malin themeraire. 

10:91 

Clergé Romain l'an mil six cens et neuf, 

Au chef de l'an feras election: 

D'un gris et noir de la Compagne yssu, 

Qui onc ne feut si maling. 

10:92 

Devant le pere l'enfant sera tué, 

Le pere apres entre cordes de jonc 

Genevois peuple sera esvertue, 

Gisant le chef au milieu comme un tronc. 

10:93 

La barque neufve recevra les voyages, 

La et aupres transferont l'empire, 

Beaucaire, Arles retiendront les hostages, 

Pres deux colomnes trouvees de paphite. 

10:94 

De Nismes d'Arles, et Vienne contemner, 

N'obey a l'edict Hespericque: 

Aux labouriez pour le grand condamner, 

Six eschappez en habit seraphicque. 

10:95 

Dans les Espaignes viendra Roy trespuissant, 

Par mer et terre subjugant or midy, 

Ce ma fera rabaissant le croissant, 

Baisser les aesles a ceux du vendredy. 

10:96 

Religion du nom de mers vaincra, 

Contre le secte fils Adaluncatif, 

Secte obstinee deploree craindra 

Des deux blessez par Aleph et Aleph. 

10:97 

Triremes pleines tout aage captif, 

Temps bon a mal, le doux pour amertume; 

Proye a Barbares trop tost seront hastifs, 

Cupid de veoir plaindre au vent la plume. 

10:98 

La splendeur claire a pucelle joyeuse, 

Ne luyra plus, long temps sera sans sel: 

Avec marchans, ruffiens, loups odieuse, 

Tous pesle mesle monstre universelle. 

10:99 

La fin le loup, le lyon, beuf, et l'asne, 

Timide dama seront avec mastins, 

Plus ne cherra a eux la douce manne, 

Plus vigilance et custode aux mastins. 

10:100 

Le grand empire sera par Angleterre, 

Le pempotam des ans de trois cens: 

Grandes copies passer par mer et terre, 

Les Lusitains n'en seront pas contens.